CELEX: 62010CA0263
Language: lv
Date: 2011-07-07 00:00:00
Title: Lieta C-263/10: Tiesas (pirmā palāta) 2011. gada 7. jūlija spriedums ( Tribunalul Gorj (Rumānija) lūgums sniegt prejudiciālu nolēmumu) — Iulian Andrei Nisipeanu/Direcția Generală a Finanțelor Publice Gorj, Administrația Finanțelor Publice Targu-Cărbunești, Administrația Fondului pentru Mediu (Iekšējie nodokļi — LESD 110. pants — Piesārņojuma nodoklis, ko iekasē, pirmoreiz reģistrējot mehānisko transportlīdzekli)

10.9.2011   
            
            
               LV
            
            
               Eiropas Savienības Oficiālais Vēstnesis
            
            
               C 269/16
            
         Tiesas (pirmā palāta) 2011. gada 7. jūlija spriedums (Tribunalul Gorj (Rumānija) lūgums sniegt prejudiciālu nolēmumu) — Iulian Andrei Nisipeanu/Direcția Generală a Finanțelor Publice Gorj, Administrația Finanțelor Publice Targu-Cărbunești, Administrația Fondului pentru Mediu
   
   (Lieta C-263/10) (1)
   
   (Iekšējie nodokļi - LESD 110. pants - Piesārņojuma nodoklis, ko iekasē, pirmoreiz reģistrējot mehānisko transportlīdzekli)
   2011/C 269/25
   Tiesvedības valoda — rumāņu
   
      Iesniedzējtiesa
   
   
      Tribunalul Gorj
   
   
      Lietas dalībnieki pamata procesā
   
   
      Prasītājs: Iulian Andrei Nisipeanu
   
   
      Atbildētāji: Direcția Generală a Finanțelor Publice Gorj, Administrația Finanțelor Publice Targu-Cărbunești un Administrația Fondului pentru Mediu
   
   
      Priekšmets
   
   Lūgums sniegt prejudiciālu nolēmumu — Tribunalul Gorj — Tādu lietotu transportlīdzekļu reģistrācija, kas iepriekš reģistrēti citās dalībvalstīs — Vides nodoklis, kas jāmaksā par mehāniskajiem transportlīdzekļiem, tos pirmoreiz reģistrējot kādā dalībvalstī — “Pirmās reģistrācijas datuma” kritērija kvalifikācija — Valsts tiesiskā regulējuma saderība ar LESD 110. pantu — Atbrīvojuma no nodokļa maksāšanas, kas ieviests attiecībā uz atsevišķām transportlīdzekļu kategorijām, spēkā esamība — Iespējama principa “piesārņotājs maksā” piemērošana
   
      Rezolutīvā daļa:
   
   LESD 110. pants ir interpretējams tādējādi, ka tas nepieļauj, ka dalībvalsts ievieš piesārņojuma nodokli, kas jāmaksā par mehāniskajiem transportlīdzekļiem, tos pirmoreiz reģistrējot šajā dalībvalstī, ja šis nodokļu pasākums ir izstrādāts tādā veidā, ka tas minētajā dalībvalstī attur no citās dalībvalstīs iegādātu lietotu transportlīdzekļu nodošanas ekspluatācijā, neatturot tomēr no tikpat vecu un tādā pašā stāvoklī esošu lietotu transportlīdzekļu iegādes valsts tirgū.
   
      (1)  OV C 234, 28.08.2010.